ธปท.อนุญาตตัวแทนแบงก์ทำธุรกรรมการเงินได้มากขึ้น
ธปท.อนุญาตให้ตัวแทนธนาคารพาณิชย์ทำหน้าที่รับฝากเงิน ถอนเงิน โอนเงิน และจ่ายเงินแทนธนาคารพาณิชย์ได้ จากเดิมทำได้แค่รับชำระหนี้แทน หวังเพิ่มความสะดวกและเพิ่มประสิทธิภาพการให้บริการแก่ประชาชน
12 พ.ย. 2553

ธปท.อนุญาตให้ตัวแทนธนาคารพาณิชย์ทำหน้าที่รับฝากเงิน ถอนเงิน โอนเงิน และจ่ายเงินแทนธนาคารพาณิชย์ได้ จากเดิมทำได้แค่รับชำระหนี้แทน หวังเพิ่มความสะดวกและเพิ่มประสิทธิภาพการให้บริการแก่ประชาชน 
ธนาคารแห่งประเทศไทย(ธปท.) ออกประกาศปรับปรุงหลักเกณฑ์ให้สถาบันการเงินแต่งตั้งตัวแทน(Banking Agent)ในการรับฝากเงิน ถอนเงิน โอนเงิน รับชำระเงิน จ่ายเงินแทนได้ ตามขอบเขตที่อนุญาต เพื่อเพิ่มช่องทางการให้บริการแก่ลูกค้าและประชาชนให้มีประสิทธิภาพมากขึ้น ดังนี้ 
1.ขยายขอบเขตให้สถาบันการเงินเฉพาะกิจ สามารทำหน้าที่เป็นตัวแทนของธนาคารพาณิชย์ในการับฝากเงิน รับชำระเงิน และจ่ายเงิน(Paying Agent)ได้ จากเดิมที่เคยขยายการอนุญาตให้เฉพาะธนาคารพาณิชย์อื่นๆ บริษัทไปรษณีย์ไทย และผู้ให้บริการรับชำระเงินเท่านั้น 
2.ขยายขอบเขตของประเภทธุรกรรมให้ตัวแทนของธนาคารพาณิชย์ สามารถรับชำระเงินค่าสาธารณูปโภคและค่าสินค้าและบริการได้เพิ่มเติ่ม จากเดิมที่อนุญาตให้ทำได้เฉพาะรับชำระหนี้ที่เป็นของสถาบันการเงิน เช่น หนี้สินเชื่อ หนี้บัตรเครดิต เท่านั้น